วันนี้พามาแนะนำร้านกาแฟชฎาคาเฟ่ (Chada Cafe') ค่ะ
ร้านตั้งอยู่ถนนรามอินทรา65 ประมาณแยก21
เป็นซอยที่จะทะลุจากวัชพลไปถนนรามอินทรา
ด้านตรงข้ามร้านจะเป็นแมนชั่น65

บริเวณร้านมีที่จอดรถให้ค่ะ
ร้านเปิดแต่เช้าเหมาะกับคนวัยทำงานมาแวะได้

ร้านเป็นร้านเล็กๆแต่มีสไตล์การตกแต่งร้านแบบขลังๆ
เค้าตกแต่งร้านด้วยไม้แกะสลักเป็นหลักค่ะดูสวยดี

มีที่นั่งทั้งในห้องแอร์และโซนด้านนอก

เมนูราคาร้านกาแฟทั่วไปค่ะ 50-60กว่าบาท
Wifi บริการฟรี

เราทดลองสั่งคาปูชิโน่เย็นไป1แก้วพบว่า
รสชาติใช้ได้เลยค่ะ เข้มดีไม่หวานมาก
แต่หักคะแนนเยอะมากกับความเปรี้ยวของกาแฟที่แฝงมา

สรุปโดยรวมให้คะแนนอยู่ที่ 3/5 (หักความเปรี้ยวค่ะ)
รอบหน้าจะไปทดสอบเมนูอื่นใหม่
โดยรวมถือว่าเป็นร้านที่ทำกาแฟเร็วดี เปิดเช้าเหมาะกับคนวัยทำงานแวะซื้อมากๆ 

บรรยากาศของร้านสวยดีค่ะไว้จะหาเวลามานั่งยาวๆน่าจะดี มาลองกันนะคะ